《山门六题寄圣俞》
宋代·张献民

文脊佳峰峦，烟云密帷幕。穷深到幽处，无路通马脚。

天意忽芜没，神功为开凿。周环列苍石，直上撑碧落。

伏暑坐其下，凛凛风霜作。俗客频往来，只恐却锁钥。

作者简介：张献民，和州（今安徽和县）人。仁宗皇祐五年（一○五三）进士（明万历《和州府志》卷四），官宣城主簿（清嘉庆《宁国府志》卷二）。今录诗九首。